**MINISTERUL SĂNĂTĂȚII**

**ORDIN**

**pentru aprobarea Normelor de colectare și decontare a costurilor pentru desfășurarea operațiunilor de eliminare a medicamentelor expirate și/sau neutilizate provenite de la populație**

Văzând Referatul de aprobare al Direcţiei Generale Sănătate Publică și Programe de Sănătate din cadrul Ministerului Sănătăţii nr……………………….,

având în vedere prevederile dispoziţiilor art. 244 alin. (7) din Legea nr. 95/2006 privind reforma în domeniul sănătății, republicată, cu modificările și completările ulterioare;

în temeiul art. 7 alin. (4) din Hotărârea Guvernului nr. 144/2010 privind organizarea şi funcţionarea Ministerului Sănătăţii, cu modificările ulterioare,

ministrul sănătăţii emite următorul

**ORDIN**

**Art. 1** – (1) Se aprobă normele de colectare și decontare a costurilor pentru desfășurarea operațiunilor de eliminare a medicamentelor expirate și/sau neutilizate provenite de la populație.

(2) Pentru eliminarea finală a medicamentelor menționate la alin. (1) spitalele publice sau private încheie contracte cu operatorii economici autorizați pentru preluarea și gestioanarea deșeurilor.

**Art. 2** – (1) Spitalele publice sau private aflate în relații contractuale cu casele de asigurări de sănătate încheie acte adiționale la contractele cu casele de asigurări de sănătate pentru decontarea cheltuielilor aferente desfășurării operațiunilor de eliminare a medicamentelor menționate la art. 1, al cărui model se aprobă prin ordin al ministrului sănătății și al președintelui Casei Naționale de Asigurări de Sănătate.

(2) – Spitalele private care nu se află în relație contractuală cu casele de asigurări de sănătate pentru furnizarea de servicii medicale, încheie contracte distincte cu acestea pentru decontarea cheltuielilor aferente activității prevăzute la art. (1), al cărui model se aprobă prin ordin al ministrului sănătății și al președintelui Casei Naționale de Asigurări de Sănătate.

(3) Decontarea cheltuielilor rezultate din activitățile de eliminare a medicamentelor expirate și/sau neutilizate provenite de la populație se va face pe bază de factură fiscală, ce va conține exclusiv serviciul de preluare și distrugere a medicamentelor expirate și/sau neutilizate colectate de la populație.

(4) Decontarea cheltuielilor prevăzute la alin. (3) se face la un cost care nu poate depăși valoarea de 10 ron/kg.

**Art. 3** – (1) Spitalele publice sau private, prevăzute la art. 2 alin. (1), vor transmite lunar caselor de asigurări de sănătate facturile menționate la art. 2 alin. (3) până la data de 5 a lunii următoare celei pentru care se face decontarea.

1. Casele de asigurări de sănătate centralizează facturile primite și transmit lunar Casei Naționale de Asigurări de Sănătate, până l data de 10 a lunii, centralizatorul aferent lunii anterioare ce conține facturile emise conform art. (2) alin. (3).
2. Casa Națională de Asigurări de Sănătate transmite lunar Ministerului Sănătății solicitările de sume aferente lunii anterioare, până la data de 15 a fiecărei luni.
3. Ministerul Sănătății alocă de la bugetul de stat, din bugetul Ministerului Sănătății, prin transferuri către bugetul Fondului național unic de asigurări de sănătate, până la data de 20 a lunii, sumele solicitate potrivit alin. (3).

**Art. 4** - Prezentul ordin se publică în Monitorul Oficial al României, Partea I.

**Ministrul Sănătății**

**Prof. Univ. Dr. Alexandru Rafila**

**Tabel avizare**

**ORDIN**

**pentru aprobarea Normelor de colectare și decontare a costurilor pentru desfășurarea operațiunilor de eliminare a medicamentelor expirate și/sau neutilizate provenite de la populație**

|  |  |  |  |
| --- | --- | --- | --- |
| **STRUCTURA** | **Data solicitării avizului** | **Data obținerii avizului** | **SEMNĂTURA****șefului structurii** |
| **STRUCTURĂ INIŢIATOARE:****Direcţia Generală Sănătate Publică şi Programe de Sănătate** **Director General****Dr. Amalia ŞERBAN** |  |  |  |
| **STRUCTURI AVIZATOARE:** |
| **Direcția Generală Economică****Director General****Georgeta Bumbac** |  |  |  |
| **Direcția Generală Juridică****Director general****Ionuț Sebastian IAVOR****Serviciul avizare acte normative****Dana Constanța EFTIMIE** |  |  |  |
| **Secretar de Stat** **Prof. Univ. dr. Adriana Pistol**  |  |  |  |
| **SECRETAR GENERAL****Mihai Alexandru BORCAN** |  |  |  |